Neuvoston asetus (EY) N:o 579/2002, annettu 25 päivänä maaliskuuta 2002, Azorien, Madeiran, Kanariansaarten sekä Ranskan departementtien Guyanan ja Réunionin tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta annetun asetuksen (EY) N:o 1587/98 muuttamisesta



Virallinen lehti nro L 089 , 05/04/2002 s. 0001 - 0002



Neuvoston asetus (EY) N:o 579/2002, annettu 25 päivänä maaliskuuta 2002, Azorien, Madeiran, Kanariansaarten sekä Ranskan departementtien Guyanan ja Réunionin tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta annetun asetuksen (EY) N:o 1587/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti 37 artiklan ja 299 artiklan 2 kohdan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Neuvosto antoi 17 päivänä heinäkuuta 1998 asetuksen (EY) N:o 1587/98 Azorien, Madeiran, Kanariansaarten sekä Ranskan departementtien Guyanan ja Réunionin tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta(3). Tämän järjestelmän soveltaminen päättyy 31 päivänä joulukuuta 2001, jollei komissio tee uutta ehdotusta. (2) Perustamissopimuksen 299 artiklan 2 kohdassa tunnustetaan erityiset haittatekijät, jotka vaikuttavat syrjäisimpien alueiden rakenteelliseen, sosiaaliseen ja taloudelliseen tilanteeseen, jota vaikeuttavat varsinkin niiden syrjäinen sijainti ja saaristoluonne. Tämä pätee myös kalastusalaan. (3) Komissio on Euroopan parlamentille ja neuvostolle osoitetussa 14 päivänä maaliskuuta 2000 päivätyssä kertomuksessaan sitoutunut ehdottamaan tarvittaessa voimassa oleviin toimenpiteisiin tehtäviä mukautuksia sen jälkeen, kun se on arvioinut järjestelmää. (4) Kalastusalan hyväksi syrjäisimmillä alueilla toteutettujen erityistoimenpiteiden vaikutusta on tarpeen arvioida perusteellisesti asetuksen (EY) N:o 1587/98 6 artiklassa tarkoitetun kertomuksen esittämistä varten. Tätä arviointia ei saada päätökseen 1 päivään kesäkuuta 2001 mennessä, kuten mainitussa artiklassa edellytetään. (5) Suoritettuaan mainitun arvioinnin komissio esittää yhteisen kalastuspolitiikan tulevaisuudesta käynnistettyjen keskustelujen puitteissa Euroopan parlamentille, neuvostolle, talous- ja sosiaalikomitealle sekä alueiden komitealle kertomuksen asetuksessa (EY) N:o 1587/98 säädettyjen toimenpiteiden soveltamisesta ja liittää siihen tarvittaessa uuden ehdotuksen. (6) Komission olisi voitava mukauttaa eri lajien osalta säädettyjä määriä, jotta voidaan ottaa huomioon lajien kaupan pitämistä koskevien edellytysten muuttuminen ja niiden ominaisuudet. (7) Lisäkustannusten tasoitusjärjestelmän oikeudellisen kehyksen jatkuvuuden varmistamiseksi on aiheellista jatkaa järjestelmän soveltamista vuodella, ON ANTANUT TÄMÄN ASETUKSEN: 1 artikla Muutetaan asetus (EY) N:o 1587/98 seuraavasti: 1) Korvataan 2 artiklan 6 kohta seuraavasti: "6. Komissio voi 4 artiklassa säädetyn menettelyn mukaisesti mukauttaa eri lajien osalta säädettyjä rahamääriä ja muita määriä lajien kaupan pitämistä koskevien edellytysten ja niiden ominaisuuksien perusteella 1-5 kohdassa olevien rahoitusta koskevien säännösten rajoissa." 2) Korvataan 6 artiklassa olevat ilmaisut "1 päivänä kesäkuuta 2001" ilmaisulla "1 päivänä kesäkuuta 2002". 3) Korvataan 7 artiklan toisessa kohdassa ilmaisu "31 päivään joulukuuta 2001" ilmaisulla "31 päivään joulukuuta 2002". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 2002. Neuvoston puolesta Puheenjohtaja A. M. Birulés y Bertrán (1) EYVL C 332 E, 27.11.2001, s. 247. (2) Lausunto annettu 14. maaliskuuta 2002 (ei vielä julkaistu virallisessa lehdessä). (3) EYVL L 208, 24.7.1998, s. 1.